Errege-erregina Katolikoen hilobia

Errege-Erreguna Katolikoen hilobia Gaztelako Elisabet I.a eta Aragoiko Fernando II.a Errege-erregina Katolikoak ehorzteko sortutako hilobi monumentua da, 1517an amaitu zena. Granadako Errege-Erreginen Kaperan dago, Katedralari atxikita eta Carrarako marmolez egina dago. Monumentuaren egilea Domenico Fancelli eskultore italiarra izan zen, 1509tik Espainian lan egiten zuena. 

 Historia 
Granadako katedraleko Errege-Erreginen Kapera Errege Katolikoek sortu zuten 1504an, erregetzaren panteoi gisa. Errege-erreginen nahia han ehortziak izatea izan zen. Urte horretan bertan Elisabet erregina hil zen eta 1516an Fernando. Granadako San Frantzisko komentuan lurperatu zituzten biak, lanak noiz bukatuko zain. Bien bitartean, 1514an, Tendillako konde Luis Hurtado de Mendozak Domenico Fancelliri agindu zion hilobi bikoitz bat egiteko, bi irudi etzanekin. 

ancellik Genovan egin zuen lan denbora gehiena eta prest izan zuenean enkargua Espainiara eraman zuen eta Granadan akabatu zituen xehetasunak, 1517an. 1521ean kaperaren lanak amaitu ziren, eta, azkenean, hileta-monumentua jarri eta erregeen gorpuak ehotzi ahal izan zituzten, ez monumentuaren egituran bertan, azpiko kriptan baizik.

 Deskribapena 
Hilobia kaperako gurutzaduran eta aldarearen aurrean dago.  Errege-erregina Katolikoen seme Joan printzearen hilobia Fancellik egina zen lehenago, eta diseinu haren hedapena izan zen honakoa. Hormak ezpondan dituen gorputza da, eta plano horizontala bi etzanak babesteko bezain zabala da. Grifo batzuk zizelkatu zituen kantoietan, lau angeluak leunduz, garaian goraipatu zen xehetasuna. Grifoen ondoan, haur batzuk mugimenduan bazala. Plataformaren goiko ertzetab Eliza latinoaren lau patriarka santuak: Anbrosio, Agustin, Jeronimo eta Gregorio Magno.

Paretak medailoiz eta beneradun nitxoz estalita daude, guztia oso apaindua: erregetzaren armarriak, fruta-koroak, gaztelu, aingeru, uztarri eta abarrezko dekorazio aberatsa. Erdiko medailoietan, Jesusen Bataioko eta Piztuerako eszenak ikusten dira eta alboetan zortzi apostoluen irudiak (lau albo bakoitzean).

Figura etzanak arreta handiz zizelkatuak daude. Erreginak ere koroa darama; eskuak gurutzatuta eta sabelean bermatuta ditu. Lepokoa medailoiarekin du eta Done Jakue irudikatzen du, Gaztelako erresumaren babeslea. Erregea armaduraz jantzita doa, eskuineko eskuaz ezpata bati eusten diola. Adats laburraren gainean koroa darama. Bularrean lepokoa du eta medailoian, San Jurgiren irudia, Aragoiko Koroaren zaindaria.

Bi santu zaindari hauek, Jurgi eta Jakue, hilobiaren alde txikietako medailoietan errepikatzen dira. Jakue mairuen aurkako borrokan Santiago Matamoros gisa da, eta San Jurgi herensugea hiltzen. Santuak arrakasta militarren sinbolo dira, eta oinetan zizelkatutako lehoiak errege-erreginen eta boterearen sinbolo ere badira. Oinaldean, gainera, karaktere latindarrak dituen kartela dago, aingeruek edo puttiek eutsia. Bertan, erregeen goraipamena irakur daiteke, haien gerra-ekintzetan oinarritua.

 Iruditegia 

 Erreferentziak 

 Kanpo estekak 

Kategoria:1517ko eskulturak
Kategoria:Errege-erreginen hilobi bikoitzak
Kategoria:Granadako katedrala
Kategoria:Errege-erregina Katolikoak